Bispedømmet Ōita på øya Kyushu i Japan.
**Peter Takaaki Hirayama** (japansk: ペトロ 平山 高明, *Petoro Hirayama Takaaki*; født 31. mars 1924 i Gyeongseong - Seoul - i Chōsen, det japanskstyrte Korea; død 15. juli 2023 i Ōita i Japan) var en japansk geistlig og katolsk biskop av Ōita på øya Kyushu.

Liv og virke
------------

Peter Takaaki Hirayama gikk på *Kaisei juniorhøyskole* i Nagasaki og tok senere en grad i dyrehold fra Jordbruks- og skogbrukskolleget i Miyazaki. Deretter arbeidet han for *Asō-gruppen* i landbrukssektoren i en årrekke. Fra april 1950 studerte Hirayama filosofi og katolsk teologi ved presteseminaret i Fukuoka. 

### Prest

Den 19. mars 1957 mottok han ordinasjonssakramentet for bispedømmet Fukuoka av biskopen av Fukuoka, Dominic Senyemon Fukahori.

Etter sin ordinasjon virket Hirayama som universitetsprest i Fukuoka før han ble kapellan ved den katolske katedral i Fukuoka i august 1958. I 1960 ble han sendt til Frankrike for videre studier, hvor han oppnådde en mastergrad i religionsundervisning fra Institut Catholique de Paris i 1962. Etter hjemkomsten var Hirayama personlig sekretær for biskop Dominic Senyemon Fukahori av Fukuoka. Fra 1964 til 1967 var han sokneprest i Kokura. Fra 1967 var Hirayama sogneprest i Kumamoto.

### Biskop av Ōita

Pave Paul VI utnevnte ham til biskop av Ōita den 15. november 1969. Den apostoliske pro-nuntius i Japan, erkebiskop Bruno Wüstenberg, bispeviet ham den 25. januar 1970 i St. Frans Xavier-katedralen i Oita; medkonsekratorer var Peter Saburō Hirata P.S.S. biskop av Fukuoka, og Dominic Senyemon Fukahori, biskop emeritus av Fukuoka. I den japanske biskopskonferanse ledet Hirayama også kommisjonene for migranter, for utdanning, for katekese og for lekmannsapostolatet fra 1974 og utover. Han fungerte også som nestleder i spesialkommisjonen for saligkåringsprosesser.

Den 12. juni 2000 aksepterte pave Johannes Paul II hans avskjed av aldersgrunner. Hans etterfølger ble Dominic Ryōji Miyahara, som han selv bispeviet.

### Emeritert

I 2008, ble Det biskoppelige internasjonale misjonsseminar (Redemptoris Mater) i bispedømmet Takamatsu drevet av den neokatekumenale vei ble stengt og flyttet til Roma. Fra juni samme år og til juni 2017 fungerte biskop Peter Takaaki Hirayama som president for den japanske avsdelingg av hovedseminaret i Roma. I 2011 møttes fire tilreiste japanske biskoper i Vatikanet med pave Benedikt XVI og kuriekardinal Tarcisio Bertone foer å drøfte om spørsmål knyttet til *Den neokatekumenale vei*s kommuniteter. Hirayama, som residerte i Roma, deltok også på dette møte.

Deretter vendte han tilbake til Japan og bodde fra da av i et hus for emeriterte geistlige ministre i Ōita, hvor han døde den 15. juli 2023.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Erkebiskop Cesare Orsenigo (1873-1946) \*1922
* Kardinal Josef Frings (1887-1978) \*1942
* Erkebiskop Bruno Wüstenberg (1912-1984) \*1966
* Biskop *Stephen Peter Takaaki Hirayama* (1924-2023) \*1970

Referanser
----------

1. ↑   «Bishop Peter Takaaki Hirayama †»[Hentet fra Wikidata]
2. ↑  *ペトロ平山高明師 司祭職の聖位に挙げらる – P. Takaaki Hirayama zum Priester geweiht*. s. 2.
3. 1 2 3  Atsushi Yamashita (15. juli 2023). «訃報＋ペトロ平山高明名誉司教、帰天 – Nachruf: Takaaki Peter Hirayama, emeritierter Bischof, verstorben» **(japansk)**. Bistum Ōita. Besøkt 18. juli 2023.
4. ↑  «Rinuncia del Vescovo di Oita (Giappone)». *Tägliches Bulletin* **(italiensk)**. Presseamt des Heiligen Stuhls. 12. juni 2000. Besøkt 18. juli 2023.
5. ↑
6. ↑  "Bishop: Vatican-approved group caused 'problems', 'chaos'". UCA News (2011-1-13, lest 2023-7-15
7. ↑  catholic-hierarchy.org hirayama, lest 29. juli 2023

|  |  |
| --- | --- |
| Oppslagsverk/autoritetsdata | Catholic-Hierarchy
 |